एक साल पहले हुए कैपिटॉल दंगे ने अमेरिका को किस तरह बदला या बदलने में नाकाम रहा
दो शताब्दियों से ज़्यादा समय से अमेरिकी राष्ट्रपति के चुनाव में कांग्रेस के वोटों का प्रमाणीकरण आम तौर पर एक प्रक्रियात्मक औपचारिकता रही थी। लेकिन, 6 जनवरी, 2021 को यह फ़ैसले का एक ऐसा पल, ख़तरे की एक ऐसी घंटी, और एक ऐसी घटना बन गया, जो कई पर्यवेक्षकों के लिए अमेरिका के लोकतंत्र की बुनियाद को हिलाकर रख देने वाला जैसा दिखा।
जैसे ही अमेरिकी सांसदों ने जो बाइडेन की जीत को प्रमाणित करने को लेकर बैठक की, वैसे ही तत्कालीन राष्ट्रपति डोनाल्ड ट्रम्प ने एक भीड़ को संबोधित करते हुए वही बातें कीं, जिन्हें हफ़्तों से दक्षिणपंथी मीडिया की ओर से "बड़े झूठ" की तरह परोसा जा रहा था औऱ वह यह था,जिसका, क़ानन जैसे ऑनलाइन षड्यंत्र सिद्धांत वाले आंदोलनों और प्राउड बॉयज़ जैसे नव-फ़ासीवादी गुट दावा करते थे कि बाइडेन ने 2020 के अमेरिकी राष्ट्रपति चुनाव में सेंधमारी करते हुए अपने हक़ में कर लिया है।
उस "सेंधमारी को रोकने" की कोशिश में ट्रम्प के वफ़ादारों की भीड़ ने कैपिटॉल में क़हर बरपा दिया और बाइडेन की जीत के प्रमाणीकरण में अड़ंगा डालने का प्रयास किया।
वाशिंगटन की डीसी में हुए उस दंगे में चार ट्रम्प प्रदर्शनकारियों और एक कैपिटल पुलिस अधिकारी की मौत हो गयी और 140 अधिकारी घायल हो गये। इसकी कडी निंदा की गयी और इस तरह की एक दुर्लभ, संयुक्त प्रतिक्रिया अमेरिकी राजनीतिक परिदृश्य के दोनों तरफ़ से आयी।
सेंटर फ़ॉर स्ट्रेटेजिक एंड इंटरनेशनल स्टडीज़ में डिफेंडिंग डेमोक्रेटिक इंस्टीट्यूशंस प्रोजेक्ट के निदेशक सुजैन स्पाउल्डिंग ने उस हमले के बाद कांग्रेस में रिपब्लिकनों के बीच उनकी मुराद के बारे में बात करते हुए कहा,"हो सकता है कि एक भावना रही हो, 'ठीक है, लेकिन यह अस्वीकार्य है, यह बहुत दूर चले जाने जैसा है। ट्रम्प अपनी हद से बहुत आगे निकल गये हैं।"
दंगों में कैपिटॉल पुलिस अधिकारी ब्रायन सिकनिक की मौत हो गयी थी
रिपब्लिकन को ट्रंप की लंबी छाया का डर
उस समय तक ट्रम्प पर महाभियोग चलाया जा चुका था और बाद में उन्हें दंगा भड़काने से बरी कर दिया गया था, हालांकि, उस "बड़े झूठ" के ख़िलाफ़ एकजुट आक्रोश पार्टी लाइनों के साथ बंट गया था।
स्पाउल्डिंग ने कहा कि पूर्व राष्ट्रपति ने उन रिपब्लिकन राजनेताओं को भी धमकाया, जिन्होंने ख़ुद को उनसे दूरी बना ली थी।उन्होंने आगे कहा, "मुझे लगता है कि (रिपब्लिकन) ने हफ़्तों और महीनों में जो देखा, वह यह है कि (ट्रम्प) का रिपब्लिकन पार्टी पर नियंत्रण बना रहा।"
ट्रम्प ने 6 जनवरी, 2021 को रैली में जो भाषण दिया,उसे कई लोग एक भड़काऊ भाषण मानते रहे हैं
उस विद्रोह में भूमिका निभाने को लेकर ट्रम्प और उनके विशेष समूह के कई लोग अब भी जांच के दायरे में हैं। लेकिन, जनमत की अदालत में सोशल और मेनस्ट्रीम मीडिया दोनों में जिस तरह बहुत ज़्यादा ग़लत सूचनायें और झूठ परोसे गये,उससे कई लोगों के लिए पूर्व राष्ट्रपति के वे कार्य वैध प्रतीत होते हैं।
जून,2021 में मॉनमाउथ यूनिवर्सिटी के कराये गये जनमत सर्वेक्षण के मुताबिक़,तक़रीबन आधे रिपब्लिकन मतदाताओं का यही मानना है कि वे दंगे क़ानूनन विरोध थे।
ग़ौरतलब है कि उस चुनाव की सेंधमारी को लेकर जो झूठ फ़ैलाया गया था और इसके लिए जो साज़िशें की गयी थीं, ट्रंप की उस रैली में शामिल होने के लिए देश भर से आये बहुत सारे लोग उस पर यक़ीन करते थे। उनमें से कुछ लोगों को अपनी हरक़तों के क़ानूनी अंजाम का सामना करना पड़ा, और बाक़ियों को मुकदमे का इंतज़ार है।
'क़ानन शमन' के नाम से भी ज्ञात जैकब चांसले को 41 महीने जेल की सजा सुनायी गयी
इंसाफ़ की राह
एफ़बीआई ने निगरानी कैमरों, यूट्यूब वीडियो और सेल फ़ोन फुटेज से उपलब्ध कराये गये सबूतों का इस्तेमाल करते हुए 727 लोगों के ख़िलाफ़ आरोप बनाया है। उनके ख़िलाफ़ लगाये गये आरोपों में आधिकारिक कार्यवाही में बाधा डालना, ख़तरनाक हथियारों का उपयोग और हमला करना शामिल है।
दोषी ठहराये जा चुके लोगों में से कुछ लोगों को संपत्ति को नष्ट करने के लिए 500 डॉलर (440 पाउंड) का मामूली जुर्माना देना पड़ा;वहीं बाक़ियों को एक पुलिस अधिकारी पर हमला करने के लिए पांच साल से ज़्यादा की जेल की सज़ा काटनी है।
संचार का टूटना
संयुक्त राज्य में सोशल और मेनस्ट्रीम मीडिया की भूमिका तेज़ी से ध्रुवीकृत और विभाजित हो रही है और तथ्यों पर जिस तरह से बहस हो रही है और उसे तोड़ा-मरोड़ा जा रहा है,उस पर लोगों की निग़ाहें हैं।
यूनिवर्सिटी ऑफ़ ऑरेगन स्कूल ऑफ़ जर्नलिज़्म एंड कम्युनिकेशन में एसोसिएट डीन रेजिना लॉरेंस ने कहा, सोशल मीडिया एल्गोरिदम के चलते “लोगों के सामने जो चीज़ें पहले ही परोसी जा चुकी हैं,उन चीज़ों के ज़्यादा से ज़्यादा चरम तक के संस्करण परोसे जा रहे हैं।"
फ़ैसबुक व्हिसलब्लोअर फ़्रांसिस हॉगेन, जिन्होंने लोगों के बीच विभाजन पैदा करने वाली सामग्री फैलाने को लेकर फ़ेसबुक की आलोचना की थी
जहां तक इस क्षरण के कारण बनते मुख्यधारा के मीडिया के साथ संवाद की बात है, तो लॉरेंस का कहना है कि वह चाहती हैं कि राजनीतिक संस्थान यह यक़ीन करते हुए 6 जनवरी की घटनाओं को और ज़्यादा आक्रामक तरीक़े से देखें ताकि मीडिया उस संकेत का अनुसरण करे।
मीडिया के अलावा संचार के ऐसे सरल रूप भी हैं, जो इस विभाजन को पाटने में मदद कर सकते हैं और 6 जनवरी को हुई उन घटनाओं और उसके लिए किसे जवाबदेह ठहराया जाये,उन पर बेहतर सार्वजनिक सहमति बना सकते हैं।
लॉरेंस का कहना है, "यह बताना अच्छा रिसर्च है कि ऐसा करना जितना मुश्किल हो सकता है, वास्तव में उतना ही मुश्किल उन लोगों को सुनना भी हो सकता है, जो उन ज़्यादा से ज़्यादा चरम की चीज़ों में यक़ीन रखते हैं और असल में उन कारणों को समझते हैं कि वे उन चीज़ों में वे क्यों यक़ीन रखते हैं, इसे समझ पाना वास्तव में मददगार हो सकता है।"
साभार: डीडब्ल्यू
अंग्रेज़ी में प्रकाशित मूल आलेख को पढ़ने के लिए नीचे दिये गये लिंक पर क्लिक करें
A Year Later: How the January 6 Capitol Riots Changed, or Didn't Change, the US
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hne_Deva hin_Deva eng_Latn hin_Deva